Асноўнай формай дзейнасці з’яўляецца сесія, якая збіраецца па меры неабходнасці, але не менш чым адзін раз у квартал. Летась праведзена іх восем: чатыры планавыя і столькі ж пазачарговых. Разгледжана 51 пытанне: “Аб рабоце філіяла “Жабінкаўскі” ГУП “Брэсцкая міжраённая гандлёвая база” па абслугоўванні насельніцтва раёна”, “Аб рабоце ўстановы “Жабінкаўская ЦРБ” па паляпшэнні даступнасці і якасці медыцынскай дапамогі насельніцтву, фарміравання здаровага ладу жыцця”; іншыя. У снежні мінулага года сесія райсавета зацвердзіла інструкцыю аб правядзенні конкурсу сярод сельскіх Саветаў дэпутатаў, органаў тэрытарыяльнага грамадскага самакіравання раёна па рашэнні пытанняў жыццезабеспячэння насельніцтва. Пераможцамі прызнаны Хмелеўскі сельскі Савет дэпутатаў, а сярод старастаў сельскіх населеных пунктаў – Алена Пратасюк з аг. Ленінскі, Алена Каменка са Шчэглікаў і Валянціна Андрасюк з аг. Азяты.